CELEX: 31971R2622
Language: ro
Date: 1971-12-09 00:00:00
Title: Regulamentul (CEE) nr. 2622/71 al Comisiei din 9 decembrie 1971 de stabilire a normelor privind importurile de secară din Turcia

03/Volumul 01
            
            
               RO
            
            
               Jurnalul Ofícial al Uniunii Europene
            
            
               204
            
         31971R2622
   
               L 271/22
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 2622/71 AL COMISIEI
   
   din 9 decembrie 1971
   de stabilire a normelor privind importurile de secară din Turcia
   COMISIA COMUNITĂȚILOR EUROPENE
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 1234/71 al Consiliului din 7 iunie 1971 privind importul anumitor cereale din Turcia (1), în special articolul 4,
   întrucât, prin Regulamentul (CEE) nr. 1234/71, Consiliul adoptă norme de aplicare a regimului special la importul de secară din Turcia prevăzut în acordul interimar între Comunitatea Economică Europeană și Turcia și în protocolul suplimentar la acord care stabilește o asociere între Comunitatea Economică Europeană și Turcia;
   întrucât acest regim special prevede, în anumite condiții, o diminuare a taxelor în cazul importului de secară care provine din Turcia; întrucât, în acest scop, este necesar să se dovedească, pe de o parte, originea secarei și transportul direct al acesteia din Turcia în Comunitate și, pe de altă parte, achitarea taxei speciale la export de către exportator;
   întrucât metodele de cooperare administrativă, în special dovada originii și a transportului direct al secarei din Turcia într-un stat membru, au fost reglementate prin Deciziile Consiliului de asociere nr. 4/71 (2) și 5/71 (3), ale căror dispoziții au devenit aplicabile în baza Regulamentului (CEE) nr. 1885/71 al Consiliului din 1 septembrie 1971 (4); întrucât, în consecință, este suficientă stabilirea, în temeiul articolului 3 din Regulamentul (CEE) nr. 1234/71, a normelor privind dovada achitării taxei speciale la export prin utilizarea certificatului de circulație a mărfurilor A. TR. 1; întrucât este necesară abrogarea Regulamentului (CEE) nr. 2019/71 al Comisiei din 20 septembrie 1971 de stabilire a normelor privind importurile de secară din Turcia (5) și înlocuirea lui cu prezentul regulament;
   întrucât măsurile prevăzute în prezentul regulament sunt conforme cu avizul Comitetului de gestionare a cerealelor,
   ADOPTĂ PREZENTUL REGULAMENT:
   Articolul 1
   Dovada achitării taxei speciale la export, menționată în articolele 2 și 3 din Regulamentul (CEE) nr. 1234/71, este furnizată autorității competente din statul membru importator prin prezentarea certificatului de circulație a mărfurilor A. TR. 1. În acest caz, autoritatea competentă completează la rubrica „Observații” una din următoarele mențiuni:
   
                
            
            
               
                  „Taxe spéciale à l'exportation selon règlement (CEE) No 1234/71 acquittée pour un montant de …”
               
            
         
                
            
            
               
                  „Besondere Ausfuhrabgabe gemäss Verordnung (EWG) nr. 1234/71 in Höhe von … entrichtet.”
               
            
         
                
            
            
               
                  „Tassa speciale per l'esportazione pagata, secondo regolamento (CEE) n 1234/71, per un importo di …”
               
            
         
                
            
            
               
                  „Speciale heffing bij uitvoer bedoeld in Verordening (EEG) nr 1234/71 ten bedrage van … voldaan.”
               
            
         
                
            
            
               Special export tax in accordance with Regulation (EEC) No 1234/71 paid in the amount of …
            
         Articolul 2
   Regulamentul (CEE) nr. 2019/71 al Comisiei din 20 septembrie 1971 se abrogă.
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 decembrie 1971.
      
         
            Pentru Comisie
         
         
            Președintele
         
         Franco M. MALFATTI
         
      
   
   
      (1)  JO L 130, 16.6.1971, p. 53.
   
      (2)  JO L 197, 1.9.1971, p. 2.
   
      (3)  JO L 197, 1.9.1971, p. 11.
   
      (4)  JO L 197, 1.9.1971, p. 1.
   
      (5)  JO L 213, 21.9.1971, p. 7.